బెంగళూరు : వివిధ రకాల సరుకులు, సర్వీసులకు జిఎస్టి కౌన్సిల్ ఖాయపర్చిన పన్ను రేట్లను మరోసారి సమీక్షించే అవకాశం కనిపిస్తోంది. జిఎస్టి రేట్లను హేతుబద్ధం చేసే అవకాశాలు ఉన్నాయని కేంద్ర రెవెన్యూ శాఖ కార్యదర్శి హస్ముఖ్ అధియా చెప్పారు. జిఎస్టిపై పరిశ్రమవర్గాలతో ఏర్పాటైన భేటీలో మాట్లాడుతూ ఆయన ఈ విషయం తెలిపారు. జిఎస్టి రేట్లపై కొన్ని పారిశ్రామిక విభాగాల నుంచి తీవ్రమైన అసంతృప్తి, ఆందోళన వ్యక్తమవుతున్న విషయం తెలిపిందే. రేట్లను సవరించాల్సిందిగా ప్రభుత్వానికి పెద్ద ఎత్తున వినతులు వస్తున్నాయి. కేంద్ర పరోక్ష పన్నుల బోర్డు చైర్పర్సన్ వనజా సర్నా కూడా ఇటీవల, సహేతకమని భావించిన చోట జిఎస్టి కౌన్సిల్ పన్ను రేట్లను మరోసారి సమీక్షించేందుకు సిద్ధమేనని చెప్పారు. అధియా కూడా అదే విషయం పునరుద్ఘాటిస్తూ, అందరి విన్నపాలను ప్రభుత్వం పరిశీలిస్తుందనీ, న్యాయమైనవిగా భావించిన చోట రేట్లను హేతుబద్ధం చేస్తుందని అన్నారు.
bengaluru : vividha rakala sarukulu, sarveesulaku jst counsil khayaparchina pannu retlanu marosari sameekshinche avakaasam kanipistondi. jst retlanu hetubaddham chese avakaasaalu unnaayani kendra revenue saakha kaaryadarsi hasmukh adhiya cheppaaru. jstpi parisramavargaalato erpaataina bhetilo maatlaadutuu aayana ee vishayam telipaaru. jst retlapai konni paarisraamika vibhaagaala nunchi teevramaina asantrupti, aandolana vyaktamavutunna vishayam telipinde. retlanu savarinchaalsindigaa prabhutvaaniki pedda ettuna vinatulu vastunnaayi. kendra paroksha pannula bordu chairparson vanaja sarna kuudaa iteevala, sahetakamani bhaavinchina chota jst counsil pannu retlanu marosari sameekshinchenduku siddhamenani cheppaaru. adhiya kuudaa adhe vishayam punarudghaatistuu, andari vinnapaalanu prabhutvam pariseelistundanii, nyaayamainavigaa bhaavinchina chota retlanu hetubaddham chestundani annaru.